《次韵僧仁泽 其三》
宋代·陈著

来游大梵天，邂逅兴悠然。一见新犹故，相忘丑亦妍。

藕花诗有句，莲社我无缘。不必参禅话，诗镫自可传。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。